da da da da sv it tr de da da da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en en da da da da en da en da da de da da da da da en da da da da en sv da en da en da en da en en en en en en nl da sv it da de de da sv da da da da da da fi en da da nn en de en fr en de en en en en da en da en en en en es en en es da da en da da
Perifere kredsløbsforstyrrelser - information til sundhedsfaglige - Medicin.dk
Vasodilatorer med speciel virkning på cerebrale kar
Søren Boesgaard (Forfatter), Dansk Cardiologisk Selskab
Nikolaj Eldrup (Referent), Dansk Karkirurgisk Selskab
Ulla Overgaard Andersen (Referent), Dansk Cardiologisk Selskab
Indledning | Behandlingsvejledning | Referencer
Kroniske perifere kredsløbslidelser domineres af arteriesygdom med forsnævring eller aflukning af en eller flere arterier. Sygdommen ses hyppigst i underekstremiteterne og viser sig typisk som belastningsudløste smerter i læggen (claudicatio).
Perifere kredsløbsforstyrrelser skyldes oftest arteriosklerose, hvorfor sekundærprofylaktiske tiltag, som reducerer risikoen for arteriosklerotisk sygdomsprogression, skal iværksættes. Behandlingsprincipperne er på dette område identiske med forholdene ved stabil angina pectoris.
Reduktion af risikofaktorer med livsstilsændringer i form af rygeophør og kostomlægning. Fysisk træning (minimum ½ time daglig) er en meget effektiv symptombehandling.
Profylaktisk behandling med bl.a. statiner og clopidogrel eller acetylsalicylsyre, som ved iskæmisk hjertesygdom udgør hjørnestenen i den medicinske behandling af perifer arteriesygdom og iværksættes hos alle, hvor der ikke er kontraindikationer. Der fokuseres endvidere på behandlingsoptimering af komorbiditet, som fx hypertension og/eller diabetes. Se endvidere Stabil angina pectoris og Dyslipidæmi.
Acetylsalicylsyre 75 mg x 1 dgl. kombineret med rivaroxaban 2,5 mg x 2 dgl. anbefales til patienter, som er revaskulariset under ligamentum inguinale, og til patienter, som vurderes i høj risiko for nye iskæmiske events (samtidig diabetes, nyresygdom, hjerteinsufficiens og polyvaskulær sygdom). Ved denne behandling skal man være opmærksom på øget blødningsrisiko.
Midler til behandling af perifere vaskulære sygdomme (iloprost, pentoxifyllin) har en usikker effekt og kan ikke erstatte ovenstående tiltag. Der er derimod gunstig effekt af vasodilatationsbehandling (dihydropyridin- Calciumantagonister) ved perifere karspasmer, fx som led i Raynauds syndrom.
1618. Sandholt BV, Grootenboer N, Eldrup N et al. National Behandlingsvejledning (NBV), Perifer arteriesygdom. Dansk Cardiologisk Selskab. 2021; , https://nbv.cardio.dk/pad (Lokaliseret 15. december 2021)
3584. Aboyans V, Ricco JB, Bartelink ML E L et al. ESC Guidelines on te Diagnosis and Treatment of Peripheral Arterial Diseases, in collaboration with te European Society for Vascular Surgery (ESVS): Document covering atherosclerotic disease of extracranial carotid and vertebral, mesenteric, renal, upper and lower extremity arteries. Eur Heart J. 2018; 39(9):763-816, https://www.ncbi.nlm.nih.gov/pubmed/28886620 (Lokaliseret 22. februar 2022)
4946. NICE. Lower limp peripheral arterial disease overview 2020. National institute for health and care excellence (NICE). NICE. , https://pathways.nice.org.uk/pathways/lower-limb-peripheral-arterial-disease (Lokaliseret 4. marts 2022)
Om medicin.dk - professionel
39 27 44 88
Om medicin.dk – professionel
Medicin.dk – professionel er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø